ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης δημοτικού δάσους εμβαδού πέντε χιλιάδων επτακοσίων εξήντα
ενός τετραγωνικών μέτρων και τριάντα έξι εκατοστών (5.761,36 τ.μ.), στην θέση «Κερασιά» της Δ.Ε.
Πέτα του Δήμου Νικολάου Σκουφά Π.Ε. Άρτας.
Αναγνώριση οδού ως προϋφιστάμενη του 1923
εκτός σχεδίου και εκτός οικισμού, στη θέση «Γλίμα - Παχειά Άμμος» Τοπικής Κοινότητας Κεραμέ
Δήμου Αγ. Βασιλείου Π.Ε. Ρεθύμνης Περιφέρειας
Κρήτης.
Ανάκληση της κήρυξης ως αναδασωτέας της
έκτασης με στοιχεία κορυφών πολυγώνου Α-Β-ΓΔ-Α σε ΕΓΣΑ ’87 εμβαδού 46,48 τ.μ. που αποτελεί
τμήμα μεγαλύτερης έκτασης εμβαδού 5.219 τ.μ.
στη θέση «Ερικιά» ή «ΚΕΡΕΛΟΣ» του οικισμού Κάστελλου του Δήμου και Π.Ε. Ρεθύμνου, η οποία
έχει κηρυχθεί ως αναδασωτέα σύμφωνα με την
5147/08-09-2006 (ΦΕΚ 1046/τ.Δ΄/2006) απόφαση
Γενικού Διευθυντή Περιφέρειας Κρήτης.
ΑΠΟΦΑΣΕΙΣ
Αριθμ. 53037
(1)
Κήρυξη ως αναδασωτέας έκτασης δημοτικού
δάσους εμβαδού πέντε χιλιάδων επτακοσίων
εξήντα ενός τετραγωνικών μέτρων και τριάντα
έξι εκατοστών (5.761,36 τ.μ.), στην θέση «Κερασιά» της Δ.Ε. Πέτα του Δήμου Νικολάου Σκουφά
Π.Ε. Άρτας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α) Του άρθρου 1 του ν. 2503/1997 (Α’107) «Διοίκηση,
οργάνωση, στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις».
β) Του άρθρου 280 του ν. 3852/2010 (ΦΕΚ 87/τ.Α΄/
7-6-2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
γ) Του π.δ. 141/2010 (ΦΕΚ 234/τ.Α΄/27-12-2010) «Οργανισμός της Αποκεντρωμένης Διοίκησης Ηπείρου - Δυτ.
Μακεδονίας», όπως τροποποιήθηκε με το άρθρο 92 του
ν. 4446/2016 (ΦΕΚ 240/τ.Α΄/22-12-2016) «Πτωχευτικός
Κώδικας, Διοικητική Δικαιοσύνη, Τέλη Παράβολα, Οικειοθελής αποκάλυψη φορολογητέας ύλης παρελθόντων
ετών, Ηλεκτρονικές συναλλαγές, Τροποποιήσεις του
ν. 4270/2014 και λοιπές διατάξεις».
δ) Του ν. 2647/1998 (ΦΕΚ 237 Α΄) «Μεταβίβαση αρμοδιοτήτων στις Περιφέρειες και την Αυτοδιοίκηση και
άλλες διατάξεις».
ε) Τις διατάξεις παρ. 1 άρθρου 28 του ν. 4325/2015
(Α’47) «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση, Αποκατάσταση αδικιών και άλλες διατάξεις».
στ) Την 272961/26-4-1982 κοινή υπουργική απόφαση
του Υπ. Προεδρίας και Γεωργίας περί «αναμόρφωσης
συλλογικών οργάνων γνωμοδοτικής και αποφασιστικής
αρμοδιότητας του Υπ. Γεωργίας», όπως τροποποιήθηκε
και συμπληρώθηκε με την 347624/21-10-1982 κοινή
υπουργική απόφαση (ΦΕΚ 841 Β΄).
ζ) Των άρθρων 24 παρ. 1 και 117 παρ. 3 του Συντάγματος της Ελλάδας.
η) Του ν. 998/1979 (Α΄289) «Περί προστασίας δασών
και δασικών εν γένει εκτάσεων της χώρας» και συγκεκριμένα τις διατάξεις των άρθρων 37, 38 παρ. 1 και 41
παρ. 1 και 3 όπως ισχύει σήμερα.
2. Τις αριθμ. 160417/1180/8-7-1980 και 182447/3049/
24-09-1980 διαταγές του Υπουργείου Γεωργίας.
3. Την 13912/15-5-2017 απόφαση του Υπουργού Εσωτερικών (ΦΕΚ 250/τ.Υ.Ο.Δ.Δ./26-5-2017) με την οποία
διορίστηκε Συντονιστής Αποκεντρωμένης Διοίκησης
Ηπείρου - Δυτικής Μακεδονίας ο Μιχελάκης Βασίλειος
του Πολυκάρπου.
4. Την 82395/1-6-2018 απόφαση του Συντονιστή Αποκεντρωμένης Διοίκησης «Μεταβίβαση αρμοδιοτήτων
και παροχή εξουσιοδότησης υπογραφής διοικητικών
πράξεων και εγγράφων κ.λπ.».
5. Την αριθμ. 48124/2-4-2019 αναφορά της Διεύθυνσης Δασών Άρτας, με την οποία προτείνεται η κήρυξη,
ως αναδασωτέας, της αναφερομένης στο θέμα έκτασης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαΐου 2019
ΤΕΥΧΟΣ ΤΕΤΑΡΤΟ
Αρ. Φύλλου 216
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
6. Την σύμφωνη γνώμη της Διεύθυνσης Συντονισμού
και Επιθεώρησης Δασών, αποφασίζουμε:
Κηρύσσουμε αναδασωτέα, με σκοπό να επανέλθει
στην πρότερα της κατάσταση με φυσική ή τεχνητή αναδάσωση, την έκταση δημοτικού δάσους συνολικού εμ-
βαδού πέντε χιλιάδων επτακοσίων εξήντα ενός τετραγωνικών μέτρων και τριάντα έξι εκατοστών (5.761,36 τ.μ.),
στην θέση «Κερασιά» της Δ.Ε. Πέτα του Δήμου Νικολάου
Σκουφά Π.Ε. Άρτας, η οποία εκχερσώθηκε παράνομα.
Η έκταση απεικονίζεται στο συνημμένο τοπογραφικό
διάγραμμα, της Δασολόγου Ελένης Ρίζου υπαλλήλου της
Διεύθυνσης Δασών Άρτας, με κλίμακα 1: 1500 το οποίο
αποτελεί αναπόσπαστο μέρος της παρούσας απόφασης
με στοιχεία τμήμα 1, 2, 3, 4, 32, 33, 34, 1 και όρια ως εξής:
Βόρεια: Με δημοτικό δάσος.
Νότια: Με δημοτικό δάσος και Ε.Ο. Άρτας - Τρικάλων.
Ανατολικά: Με δημοτικό δάσος.
Δυτικά: Με δημοτικό δάσος.
Η ανωτέρω έκταση που εκχερσώθηκε, εμπίπτει στην
κατηγορία των εκτάσεων της παρ. 1 του άρθρου 3 του
ν. 998/1979 «Περί προστασίας δασών και δασικών εν
γένει εκτάσεων της χώρας», όπως αυτός τροποποιήθηκε
και ισχύει σήμερα.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 11 Απριλίου 2019
Με εντολή Συντονιστή
Αποκεντρωμένης Διοίκησης
Ο Γενικός Διευθυντής Δασών
και Αγροτικών Υποθέσεων
ΝΙΚΟΛΑΟΣ ΠΑΠΑΕΥΘΥΜΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
Αριθμ. 1166
(2)
Αναγνώριση οδού ως προϋφιστάμενη του 1923
εκτός σχεδίου και εκτός οικισμού, στη θέση «Γλίμα - Παχειά Άμμος» Τοπικής Κοινότητας Κεραμέ
Δήμου Αγ. Βασιλείου Π.Ε. Ρεθύμνης Περιφέρειας Κρήτης.
Η ΣΥΝΤΟΝΙΣΤΡΙΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις:
α. του άρθρου 20 του ν.δ. από 17-7-1923 (ΦΕΚ 228 Α΄),
β. των άρθρων  280 και 283 του ν.  3852/2010
(ΦΕΚ 87 Α΄),
γ. του π.δ. 136/2010 (ΦΕΚ 229 Α΄) «Οργανισμός Αποκεντρωμένης Διοίκησης Κρήτης»,
δ. του άρθρου 28 παρ. 1 του ν. 4325/2015 (ΦΕΚ 47 Α΄)
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις»,
ε. των άρθρων 21 και 26 του ν. 4495/2017(ΦΕΚ 17 Α΄)
«Έλεγχος και προστασία του Δομημένου Περιβάλλοντος
και άλλες διατάξεις», όπως τροποποιήθηκαν και ισχύουν.
2. Την 14026/2017 (ΦΕΚ 250 Υ.Ο.Δ.Δ.) υπουργική απόφαση «Διορισμός της Μαρίας Κοζυράκη ως Συντονίστρι-
ας της Αποκεντρωμένης Διοίκησης Κρήτης».
3. Την εγκύκλιο 6/21-6-2011 του Υπουργείου Περιβάλλοντος, Ενέργειας και Κλιματικής Αλλαγής.
4. Το αριθμ. 1256/1-3-2005 έγγραφο της ΔΟΚΚ του
Υπουργείου Περιβάλλοντος, Χωροταξίας και Δημοσίων Έργων «Εφαρμογή του άρθρου  10 παρ.  1 του
ν. 3212/2003 και διευκρινήσεις σχετικά με τους κοινόχρηστους δρόμους σε εκτός σχεδίου περιοχή».
5. Την με ημερομηνία 26-10-2018 αίτηση της εταιρείας
Κέδρος Α.Ε. με συνημμένο φάκελο, όπως συμπληρώθηκε με τις με ημερομηνίες 28-11-2018, 14-12-2018,
13-12-2019 και 20-2-2019 αιτήσεις.
6. Το αριθμ. 4476/17-12-2018 έγγραφο προς το
ΣΥΠΟΘΑ Π.Ε. Ρεθύμνου με συνημμένη εισήγηση, καθώς και το αριθμ. 662/8-3-2019 έγγραφο προς το
ΣΥΠΟΘΑ Π.Ε. Ρεθύμνου με συμπληρωματικά στοιχεία.
7. Το 1ο/2019 πρακτικό της συνεδρίασης της
27ης Μαρτίου 2019 (θέμα 10ο) του ΣΥΠΟΘΑ Π.Ε. Ρεθύμνου, σύμφωνα με το οποίο το Συμβούλιο γνωμοδοτεί
ομόφωνα υπέρ της αναγνώρισης, ως προυφιστάμενης
του 23 της εν θέματι οδού, αποφασίζουμε:
1. Την αναγνώριση οδού ως προϋφιστάμενη του 1923
εκτός σχεδίου και εκτός οικισμού, στη θέση «Γλίμα - Παχειά Άμμος» Τοπικής Κοινότητας Κεραμέ Δήμου Αγ. Βασι-
λείου Π.Ε. Ρεθύμνης, όπως φαίνεται στο συνημμένο απόσπασμα χάρτου της ΓΥΣ που συνοδεύει την παρούσα.
2. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Η απόφαση αυτή καθώς και το συνημμένο απόσπασμα χάρτου ΓΥΣ να δημοσιευθεί στην Εφημερίδα της
Κυβερνήσεως.
Ηράκλειο, 4 Απριλίου 2019
Η Συντονίστρια Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
Αριθμ. 1870
(3)
Ανάκληση της κήρυξης ως αναδασωτέας της
έκτασης με στοιχεία κορυφών πολυγώνου Α-Β-ΓΔ-Α σε ΕΓΣΑ ’87 εμβαδού 46,48 τ.μ. που αποτελεί
τμήμα μεγαλύτερης έκτασης εμβαδού 5.219 τ.μ.
στη θέση «Ερικιά» ή «ΚΕΡΕΛΟΣ» του οικισμού Κάστελλου του Δήμου και Π.Ε. Ρεθύμνου, η οποία
έχει κηρυχθεί ως αναδασωτέα σύμφωνα με την
5147/08-09-2006 (ΦΕΚ 1046/τ.Δ΄/2006) απόφαση
Γενικού Διευθυντή Περιφέρειας Κρήτης.
Η ΣΥΝΤΟΝΙΣΤΡΙΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης».
3. Τις διατάξεις του π.δ. 136/2010 (ΦΕΚ 229 Α΄) «Οργανισμός της Αποκεντρωμένης Διοίκησης Κρήτης».
4. Τις διατάξεις του άρθρου  56 του ν.  4257/2014
(ΦΕΚ 93 Α΄) «Επείγουσες ρυθμίσεις αρμοδιότητας Υπουργείου Εσωτερικών».
5. Την 14026/15-5-2017 απόφαση Υπ. Εσωτερικών
«Διορισμός της Μαρίας Κοζυράκη του Εμμανουήλ ως
Συντονίστριας της Αποκεντρωμένης Διοίκησης Κρήτης»
(ΦΕΚ 250/τ.Υ.Ο.Δ.Δ./26-5-2017).
6. Το άρθρο 20 της οικ. 8165/27-6-2017 (ΦΕΚ 2247/
τ.Β΄/30-6-2017) απόφασης Συντονίστριας Αποκεντρωμένης Διοίκησης Κρήτης «Ανάθεση άσκησης αρμοδιο-
τήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιοδότησης υπογραφής
με ’’Με εντολή Συντονιστή’’ (’’Μ.Ε.Σ.’’) αποφάσεων, εγγράφων και άλλων πράξεων, στους Προϊστάμενους των
οργανικών μονάδων της Αποκεντρωμένης Διοίκησης
Κρήτης, καθώς και σε υπαλλήλους κατηγορίας ΠΕ ή TE
της Διεύθυνσης Αλλοδαπών και Μετανάστευσης, σύμφωνα με τις διατάξεις του άρθρου 12 του ν. 4147/2013
(ΦΕΚ 98 Α΄), όπως ισχύουν».
7. Τις διατάξεις των άρθρων 3 και 44 ν. 998/1979
(ΦΕΚ 289/τ.Α΄/1979) «Περί προστασίας των δασών και
των δασικών εν γένει εκτάσεων της χώρας», όπως έχουν
τροποποιηθεί και ισχύουν σήμερα.
8. Την αριθμ. 160417/1180/8-7-1980 βασική εγκύκλιο
διαταγή του Υπουργείου Γεωργίας, με την οποία παρέχονται οδηγίες για τις αναδασωτέες εκτάσεις.
9. Την αριθμ. 117080/6353/13-11-2014 εγκύκλιο διαταγή της Γενικής Διεύθυνσης Ανάπτυξης και Προστα-
σίας Δασών και Αγροπεριβάλλοντος του Υπουργείου
Περιβάλλοντος, Ενέργειας και Κλιματικής Αλλαγής «Περί
της διαδικασίας άρσης ή ανάκλησης αποφάσεων αναδάσωσης».
10. Την αριθμ. 124581/2774/26-5-2015 διαταγή του
Υπουργού Παραγωγικής Ανασυγκρότησης, Περιβάλλοντος και Ενέργειας «Περί της διαδικασίας άρσης ή ανά-
κλησης αποφάσεων αναδάσωσης - Διευκρινίσεις».
11. Την αριθμ. 153373/441/22-2-2017 εγκύκλιο διαταγή του Υπουργού Περιβάλλοντος και Ενέργειας (Α.Δ.Α.:
61ΤΗ4653Π8-Ω7Θ) «Περιοχές κηρυγμένων αναδασωτέων εκτάσεων στους δασικούς χάρτες».
12. Την 5147/08-09-2006 (ΦΕΚ 1046/τ.Δ΄/2006) απόφαση του Γενικού Διευθυντή Περιφέρειας Κρήτης, περί
κήρυξης ως αναδασωτέας έκτασης εμβαδού 5.219 τ.μ.
κειμένης στην θέση «Ερικιά» ή «ΚΕΡΕΛΟΣ» του οικισμού
Κάστελλου του Δήμου και Π.Ε. Ρεθύμνου λόγω παράνομης εκχέρσωσης.
13. Το γεγονός ότι κατά την διαδικασία ανάρτησης των
δασικών χαρτών διαπιστώθηκε ότι η ανωτέρω έκταση
εμβαδού 46,48 τ.μ. με στοιχεία κορυφών πολυγώνου Α, Β,
Γ, Δ, Α στη θέση «Ερικιά» ή «ΚΕΡΕΛΟΣ» του οικισμού Κάστελλου του Δήμου και Π.Ε. Ρεθύμνου για την οποία έχει
εκδοθεί τελεσίδικη πράξη χαρακτηρισμού κατ’ εφαρμογή του άρθρου 14 του ν. 998/1979, η οποία την χαρα-
κτηρίζει ως έκταση μη δασική (αριθμ. 6476/16-12-2008
πράξη χαρακτηρισμού, και αριθμ. 1072/27-02-2009 τελεσιδικία της). Παράλληλα ισχύει η ως άνω απόφαση
κήρυξής της ως αναδασωτέας, η οποία χρήζει ανακλήσεως, σε συνδυασμό με το γεγονός ότι για τέτοιες εκτάσεις
που ισχύουν αποφάσεις κήρυξής τους ως αναδασωτέων
εκκρεμεί οφειλόμενη ενέργεια διά της ανάκλησής τους
(μερικής ή ολικής).
14. Την αριθμ. 1669/27-03-2019 εισήγηση της Διεύθυνσης Δασών Ρεθύμνης για την ανάκληση της ως άνω
αναδασωτέας απόφασης, αποφασίζουμε:
Ανακαλούμε μερικώς την 5147/08-09-2006 απόφαση
του Γενικού Διευθυντή Περιφέρειας Κρήτης «περί κηρύξεως ως αναδασωτέας έκτασης εμβαδού 5.219 τ.μ.
στη θέση ’’Ερικιά’’ ή ’’ΚΕΡΕΛΟΣ’’ του οικισμού Κάστελλου
του Δήμου και Π.Ε. Ρεθύμνου» και αίρουμε μερικώς την
αναδάσωση ως προς το τμήμα με στοιχεία κορυφών Α,
Β, Γ, Δ, Α στο ΕΓΣΑ ’87, εμβαδού 46,48 τ.μ., το οποίο χαρακτηρίστηκε οριστικά και αμετάκλητα με τελεσίδικο
τρόπο ως έκταση μη δασική κατηγορίας του άρθρου 3
παρ. 6 α του ν. 998/1979, ως ισχύει (σύμφωνα με το ως
άνω 13 σχετικό). Η ανωτέρω έκταση απεικονίζεται στο
συνημμένο τοπογραφικό διάγραμμα επί αποσπάσματος
Γ.Υ.Σ. με κ.α. 9512/7 κλίμακας 1:5000, το οποίο αποτελεί
αναπόσπαστο μέρος της παρούσας και προσδιορίζεται επακριβώς από συντεταγμένες των κορυφών του
στο ΕΓΣΑ ’87.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 4 Απριλίου 2019
Με εντολή Συντονίστριας
Αποκεντρωμένης Διοίκησης
Ο Προϊστάμενος Γενικής Διεύθυνσης
Δασών και Αγροτικών Υποθέσεων
ΑΝΑΣΤΑΣΙΟΣ ΙΩΑΝΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/10.05.2019
Κείμενα προς δημοσίευση: webmaster.et@et.gr

[Source: 20190400216.pdf | Tokens: 11793]